Steve Hodge

Stephen Brian Hodge (født 25. oktober 1962 i Nottingham) er en engelsk tidligere fotballspiller mest kjent fra sine to perioder hos barndomsklubben Nottingham Forest, men også med kortere opphold hos flere britiske klubber som Aston Villa, Tottenham Hotspur og Leeds United. Hodge fikk 24 landskamper for  i perioden 1986 til 1991 og deltok blant annet i troppen til VM i fotball 1986 og VM i fotball 1990.

Klubbkarriere 
Hodge startet sin aktive karriere som lærling hos Nottingham Forest i mai 1978, og fikk sin debut på førstelaget mot slutten av 1981/1982-sesongen i en kamp mot Ipswich Town. Hodge ble en viktig brikke i manager Brian Cloughs forsøk på å bygge opp igjen et Forest-lag som hadde begynt å få en høy gjennomsnittalder etter suksessene i europacupen mot slutten av 1970-tallet. Han spilte 123 seriekamper og scoret 30 mål frem til sommeren 1985, da Forest noe overraskende aksepterte et bud på Hodge fra Aston Villa på 450 000 pund.

Han etablerte seg deretter fast på et Aston Villa-lag som sportslig sett var nedadgående, men klarte ikke å spille seg inn i fansens hjerter. I november 1986, etter å ha spilt 53 seriekamper, signerte Hodge under på en kontrakt med Tottenham Hotspur med en overgangssum på 650 000 pund. Hos Tottenham ble han plassert på venstrekanten av manager David Pleat, og sammen med Chris Waddle, Osvaldo Ardiles, Paul Allen og Clive Allen utgjorde de en offensiv, kreativ og målfarlig midtbane. Denne gode perioden for Hodge og Tottenham tok slutt da Glenn Hoddle og manager Pleat forlot klubben, og etter å spilt ut 1988-sesongen dro han tilbake igjen til Nottingham etter et bud på 550 000 pund.

I hans andre periode hos Forest vant han også sitt første større trofé da klubben vant 3–1 i finalen mot Luton Town i den engelske ligacupen. Om lag én uke senere var han vitne til Hillsborough-tragedien under semifinalen i FA-cupen mellom Forest og Liverpool FC. Han vant for øvrig også ligacupen igjen året etter i finalen mot Oldham Athletic. Etter VM i 1990 gjorde skader og konkurranse om midtbaneplassene fra Garry Parker og fremadstormende Roy Keane sitt til at Hodge slet med å beholde plassen på laget. På sommeren 1991 ble han solgt til Leeds United for 900 000 pund, noe som var en overraskende høy overgangssum basert på at Hodge var over høyden som fotballspiller og hadde fått mindre spilletid med årene.

Med Leeds United var han med på å vinne engelsk 1. divisjon i sin første sesong for klubben, som dermed ble den siste sesongen med det gamle seriesystemet da Premier League ble dannet den 20. februar 1992. Også i Leeds slet han med å etablere seg på førstelaget i konkurranse med Gordon Strachan, Gary McAllister, Gary Speed og David Batty på midtbanen. Hodge ble derfor lånt ut til Derby County i 1994 og deretter solgt videre Queens Park Rangers, hvor han kun spilte 15 seriekamper på to sesonger. 

Etter perioden hos QPR var han på en rekke prøvespill. I desember 1995 signerte han en korttidskontrakt med , som han spilte to ligakamper for. I august 1997 var han et kort opphold hos , hvor han spilte én ligakamp før han la opp som spiller.

Landslagskarriere 
Hodge fikk sin landslagsdebut for  i 1986, og var med i troppen til VM i 1986, hvor han kom inn som innbytter i Englands to første gruppespillkamper og fikk spille 16.-delsfinale mot  og den famøse kvartfinalen mot . Hodge var også en del av den engelske troppen til VM i 1990, men ble skadet på trening og spilte ikke en eneste kamp under turneringen. Hans siste og 24 kamp for England kom i en EM-kvalifiseringskamp mot  i 1991.

Karriereoversikt

Referanser

Eksterne lenker 
 

Engelske fotballspillere
Engelske fotballtrenere
Spillere i Fotball-VM 1986
Spillere i Fotball-VM 1990
Fotballspillere for Nottingham Forest FC
Fotballspillere for Aston Villa FC
Fotballspillere for Tottenham Hotspur FC
Fotballspillere for Leeds United FC
Fotballspillere for Derby County FC
Fotballspillere for Queens Park Rangers FC
Fotballspillere for Watford FC
Fotballspillere for Leyton Orient FC
Fotballtrenere for Notts County FC
Personer fra Nottingham